|  |  |  |
| --- | --- | --- |
|  |  |  |

**Приложение 17**

**АДМИНИСТРАТИВЕН ДОГОВОР**

**за предоставяне на безвъзмездна финансова помощ**

**по**

**ПРОГРАМА „КОНКУРЕНТОСПОСОБНОСТ И ИНОВАЦИИ В ПРЕДПРИЯТИЯТА“ 2021-2027 г.**

**Процедура чрез подбор на проектни предложения**

**BG16RFPR001-1.003 „Внедряване на иновации в предприятията“**

**1. Настоящият договор се сключва на основание чл. 37, ал. 3 от Закона за управление на средствата от Eвропейските фондове при споделено управление** (ЗУСЕФСУ) във връзка с постъпило проектно предложение в Информационната система за управление и наблюдение на средствата от ЕФСУ (наричана по-нататък ИСУН) с номер ....................................................... и т. ... от Оценителен доклад, (изготвен на осн. чл. 35 от ЗУСЕФСУ), одобрен от Ръководителя на Управляващия орган на програма „Конкурентоспособност и иновации в предприятията“ 2021-2027 г. (УО на ПКИП) между

Министерство на иновациите и растежа, в чиято структура е Главна дирекция „Европейски фондове за конкурентоспособност“, определена за Управляващ орган по Програма „Конкурентоспособност и иновации в предприятията“ 2021-2027 г. (ПКИП), с адрес: София 1000, ул. "Княз Александър I" № 12, Булстат: 177549112 и представлявана от ……………………….., главен директор на ГД ЕФК, в качеството ѝ/му на Ръководител на УО по приоритет………………на ПКИП, съгласно Заповед № ……., и администратор на помощ, и ……………….. (име и длъжност на лицето), с право на втори подпис при поемане на финансови задължения и извършване на разходи, съгласно Заповед …………… и на основание Решение № 712 на Министерския съвет от 2020 г. за определяне на структурите, отговорни за управлението, контрола, отчетността, координацията и одита на програмите, съфинансирани от Европейския фонд за регионално развитие, Европейския социален фонд, Кохезионния фонд, европейския фонд за морско дело, рибарство и аквакултури, Фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, Фонд „Вътрешна сигурност”, Фонд „Убежище и миграция“ и Инструмента за финансово подпомагане на управлението на границите и за визите като част от Фонда за интегрирано управление на границите за програмен период 2021-2027 г., и програмите за сътрудничество, в които Република България участва за програмен период 2021-2027 г. (изм. с Решение № 272 на Министерския съвет от 28 април 2022 г. и Решение № 519 на Министерския съвет от 22 юли 2022 г.),

И

Бенефициентът *………………………… (наименование и седалище на бенефициента)*, представляван от ………………………………………………………………………………

**2. Страните по договора се споразумяха за следното:**

**2.1.** Управляващият орган предоставя на Бенефициента, безвъзмездна финансова помощ в максимален размер до стойността, посочена в раздел „Бюджет“ от Приложение I към настоящия договор за изпълнение на проект с наименование съгласно посоченото в раздел „Основни данни“ от Приложение I, която представлява % от общите допустими разходи по проекта, както е посочено в раздел „Бюджет“ от Приложение І по Програма „Конкурентоспособност и иновации в предприятията“ 2021-2027 г., приоритет и специфична цел съгласно посоченото в раздел „Бюджет“ от Приложение I и процедура чрез подбор на проектни предложения BG16RFPR001-1.003 „Внедряване на иновации в предприятията“.

**2.2.** Проектът, Приложение І към настоящия договор, е на стойност съгласно посоченото в раздел „Бюджет“ от Приложение І, основни дейности съгласно раздел „План за изпълнение/ Дейности по проекта“ от Приложение І и с индикатори за изпълнение (показатели за краен продукт) и индикатори за резултат (показатели за резултат) съгласно посоченото в раздел „Индикатори“ от Приложение І.

**2.3.** На Бенефициента ще бъде предоставена безвъзмездна финансова помощ съгласно условията на този договор и приложенията към него, за които Бенефициентът декларира, че познава и приема. Окончателната сума на безвъзмездната финансова помощ се определя при спазване на разпоредбите на чл. 15 и чл. 16 от Приложение II към настоящия договор.

**2.4.** Бенефициентът приема отпуснатата безвъзмездна финансова помощ и се задължава да изпълни всички задължения, произтичащи от договора и неговите приложения.

**2.5.** Срокът/периодът за изпълнение на проекта е съгласно посоченото в раздел „Основни данни“ от Приложение I към настоящия договор, считано от датата на сключване на настоящия договор, но не повече от максималния срок, предвиден в т. 18 от Условията за кандидатстване по процедура BG16RFPR001-1.003 „Внедряване на иновации в предприятията“.

**2.6.** Бенефициентът изпълнява проекта съгласно одобреното проектно предложение (Приложение I към настоящия договор), Условията за кандидатстване и Условията за изпълнение по процедура чрез подбор на проектни предложения BG16RFPR001-1.003 „Внедряване на иновации в предприятията“ и клаузите на настоящия договор.

**2.7.** Бенефициентът се задължава в 20-дневен срок от сключването на настоящия договор да уведоми Управляващия орган за банковата сметка с Финансова идентификационна форма, по която ще бъдат извършвани плащанията съгласно посоченото в чл. 3.4.

**2.8.** В случай на промяна в банковата сметка по чл. 2.7, Бенефициентът се задължава в срок не по-дълъг от 5 (пет) дни да уведоми Управляващия орган за промяната с нова Финансова идентификационна форма.

**3. Техническо и финансово отчитане и условия за плащане:**

**3.1**. Исканията за междинни/окончателно плащания се подкрепят с представяне на междинни/финален отчети, които се състоят от техническа и финансова част в съответствие с чл. 2.6 и чл. 2.7 от Приложение II към настоящия договор.

**3.2**. Междинни и окончателно плащания се правят на базата на действително извършени и платени разходи.

**3.3.** Плащанията ще бъдат извършени по следния начин:

**Вариант 1** (**авансово и окончателно плащания):**

Авансово плащане в размер на не повече от 40% от сумата по чл. 2.1 при представяне на:

* искане за авансово плащане, подадено в ИСУН;
* банкова гаранция за стойността на аванса по образец. Банковата гаранция се освобождава съгласно условията, предвидени в нея;
* декларация за банкова сметка;
* финансова идентификационна форма.

След представяне на посочените документи, се превежда размерът на авансовото плащане по банкова сметка на Бенефициента, открита за целите на проекта. Бенефициентът може да използва средствата по тази сметка съгласно условията, определени в договора за откриването й.

Авансовото плащане се извършва в двуседмичен срок от датата на постъпване на искането за плащане в Управляващия орган при спазване на условията на Глава V, Раздел II, чл. 61 от ЗУСЕФСУ и действащите нормативни актове за правилата за плащане, верификация и счетоводно отчитане на разходите към момента на изпълнение на Административния договор за предоставяне на безвъзмездна финансова помощ (АДПБФП).

Авансовото плащане следва да се използва за разходите, които следва да бъдат платени от Бенефициента и да бъдат подкрепени с фактури или счетоводни документи с равностойна доказателствена стойност, най-късно три години след годината на плащането на аванса или на 31 декември 2029 г., в зависимост от това коя дата е по-ранна.

Окончателното плащане е в размер на разликата между общата стойност на безвъзмездното финансиране, изчислена като се приложи процентът съгласно условията на чл. 2.1 от настоящия договор, към верифицираните разходи за отчетния период, и сумата на изплатения аванс и натрупаната лихва, във връзка с него.

Окончателното плащане се извършва след одобрението на финалния отчет в съответствие с чл. 2.6 и чл. 2.7 от Приложение II към настоящия договор, придружен с искане за плащане на остатъка, при спазване условията на Глава V, Раздел II, чл. 60, 62, 63 и 64, ал. 1 от ЗУСЕФСУ и действащите нормативни актове за правилата за плащане, верификация и счетоводно отчитане на разходите към момента на изпълнение на АДПБФП.

Бенефициентът е отговорен за верифициране на разходите по проекта при спазване на условията на действащите нормативни актове към момента на изпълнение на АДПБФП. В случай на изменение на нормативните актове, измененията се прилагат между страните от влизането им в сила.

**Вариант 2 (авансово, междинно/и и окончателно плащания):**

Авансово плащане в размер на не повече от 40% от сумата по чл. 2.1. при представяне на:

* искане за авансово плащане, подадено в ИСУН;
* банкова гаранция за стойността на аванса по образец. Банковата гаранция се освобождава съгласно условията, предвидени в нея;
* декларация за банкова сметка;
* финансова идентификационна форма.

След представяне на посочените документи, в срок от две седмици се превежда размерът на авансовото плащане по посочената банкова сметка.

Междинното плащане се извършва след одобрението на междинния отчет и е в размер на стойността на безвъзмездната помощ, изчислена като се приложи процентът съгласно условията на чл. 2.1. от настоящия договор, към верифицираните разходи за отчетния период.

Междинното плащане се извършва в срок от 80 (осемдесет) календарни дни от датата на постъпване на искането за плащане в УО на ПКИП.

Междинното плащане се извършва при представяне на пакет отчетни документи (ПОД), съдържащ междинен технически и финансов отчет и искане за междинно плащане.

Окончателното плащане се извършва след одобрението на финалния отчет и е в размер на разликата между общата стойност на безвъзмездното финансиране, изчислена като се приложи процентът съгласно условията на чл. 2.1 от настоящия договор, към верифицираните разходи за отчетния период, като се приспадне сумата по изплатените авансово и междинно/и плащания и натрупаната лихва, във връзка с тях.

Общият размер на авансовите и междинните плащания не може да превиши 95% от общата стойност на безвъзмездна финансова помощ по настоящия договор.

Окончателното плащане се извършва при представяне на УО на ПКИП чрез ИСУН на ПОД, съдържащ окончателен технически и финансов отчет и искане за окончателно плащане.

Окончателното плащане се извършва в срок от 80 (осемдесет) календарни дни от датата на постъпване на искането за плащане.

Бенефициентът е отговорен за представяне на окончателен технически и финансов отчет в срок при спазване на условията на действащите нормативни актове към момента на изпълнение на настоящия договор. В случай на изменение на нормативните актове, измененията се прилагат между страните отвлизането им в сила.

**Вариант 3 (междинно/и и окончателно плащания):**

Междинното плащане се извършва след одобрението на междинния отчет и е в размер на стойността на безвъзмездната помощ, изчислена като се приложи процентът съгласно условията на чл. 2.1 от настоящия договор, към верифицираните разходи за отчетния период.

Междинното плащане се извършва в срок от 80 (осемдесет) календарни дни от датата на постъпване на искането за плащане в УО на ПКИП.

Междинното плащане се извършва при представяне на ПОД, съдържащ междинен технически и финансов отчет и искане за междинно плащане.

Окончателното плащане се извършва след одобрението на финалния отчет и е в размер на разликата между общата стойност на безвъзмездното финансиране, изчислена като се приложи процентът съгласно условията на чл. 2.1 от настоящия договор, към верифицираните разходи за отчетния период, като се приспадне сумата по изплатените междинно/и плащания и натрупаната лихва, във връзка с тях.

Окончателното плащане се извършва в срок от 80 (осемдесет) календарни дни от датата на постъпване на искането за плащане в УО на ПКИП.

Окончателното плащане се извършва при представяне на ПОД, съдържащ окончателен технически и финансов отчет и искане за окончателно плащане.

Бенефициентът е отговорен за представяне на окончателен технически и финансов отчет в срок при спазване на условията на действащите нормативни актове към момента на изпълнение на настоящия договор. В случай на изменение на нормативните актове, измененията се прилагат между страните от влизането им в сила.

**Вариант 4 (само окончателно плащане):**

Окончателното плащане се извършва след одобрението на финалния отчет и е в размер на общата стойност на безвъзмездното финансиране, изчислена като се приложи процентът съгласно условията на чл. 2.1 от настоящия договор, към верифицираните разходи за отчетния период.

Окончателното плащане се извършва в срок от 80 (осемдесет) календарни дни от датата на постъпване на искането за плащане в УО на ПКИП.

Окончателното плащане се извършва при представяне на ПОД, съдържащ окончателен технически и финансов отчет и искане за окончателно плащане.

Бенефициентът е отговорен за представяне на окончателен технически и финансов отчет в срок при спазване на условията на действащите нормативни актове към момента на изпълнение на настоящия договор. В случай на изменение на нормативните актове, измененията се прилагат между страните от влизането им в сила.

**3.4.** В случай че Бенефициентът избере Вариант 1, Вариант 2 или Вариант 3, т.е. в случаите, когато плащането на безвъзмездната помощ по чл. 2.1 от настоящия договор ще се извърши на няколко вноски (траншове), помощта и допустимите разходи се сконтират към техния размер към момента на предоставянето на помощта в съответствие с чл. 7, ал. 3 от Регламент (ЕС) № 651/2014 на Комисията, и чл. 3, пар. 6 от Регламент (ЕС) № 1407/2013 на Комисията.

Сконтирането ще се извършва от Управляващия орган преди всяко плащане с оглед гарантиране, че предоставената безвъзмездна финансова помощ е съобразена с праговете и интензитетите за съответния вид помощ, установени в Регламент (ЕС) № 651/2014 на Комисията и Регламент (ЕС) № 1407/2013 на Комисията.

**3.5.** В рамките на срока по чл. 14.7 от Приложение II към настоящия договор във връзка с чл. 14.5 от Приложение II към настоящия договор, когато извършени и верифицирани от Бенефициента разходи впоследствие бъдат признати за недопустими от счетоводен, одитиращ или друг контролиращ орган, същите подлежат на възстановяване от Бенефициента, съгласно чл. 16 от Приложение II към настоящия договор. За целите на верификацията от страна на Бенефициента, същият подава декларация за допустимост на разходите при представяне на междинен и/или финален отчет заедно с искането за плащане.

**3.6. Адреси за контакти:**

**3.6.1.** Kореспонденцията, свързана с настоящия договор, трябва да бъде в писмена форма, да съдържа номера на Административния договор за предоставяне на безвъзмездна финансова помощ и наименованието на Проекта, и трябва да бъде изпращана посредством ИСУН.

**3.6.2.** В допълнение, двете страни по Административния договор за предоставяне на безвъзмездна финансова помощ могат да осъществяват контакт и на следните адреси:

**За Управляващия орган:**

…………………………………

*[адрес за кореспонденция на Управляващия орган]*

**За Бенефициента:**

*Адресът за кореспонденция на Бенефициента е посочен в раздел „Данни за кандидата” от Приложение I към настоящия договор.*

**3.7. Приложения:**

**3.7.1.** Следните документи представляват Приложения към настоящия Административен договор за предоставяне на безвъзмездна финансова помощ и са неразделна част от него:

**Приложение I:** Формуляр за кандидатстване (в ИСУН);

**Приложение II:** Общи условия към финансираните по програма „Конкурентоспособност и иновации в предприятията“ 2021-2027 административни договори за предоставяне на безвъзмездна финансова помощ (в електронен вариант, прикачени в ИСУН);

**Приложение III:** Декларация при кандидатстване;

**Приложение IV:** Декларация за държавни/минимални помощи и свързаните с нея приложения;

**Приложение V:** Декларация за обстоятелствата по чл. 3 и чл. 4 от Закона за малките и средните предприятия;

**Приложение VI:** Техническа спецификация на предвидените за закупуване ДМА и ДНА.

**3.7.2.** В случай на противоречие между разпоредбите на Приложенията и тези на Договора, с предимство се прилагат разпоредбите на Договора. В случай на противоречие между разпоредбите на Приложение II и тези на другите приложения към настоящия договор, с предимство се прилагат разпоредбите на Приложение II към настоящия договор.

**3.8.** Други условия, отнасящи се до Проекта:

**3.8.1.** Чл. 1.5 от Приложение II към настоящия договор се допълва, както следва:

При избор на изпълнител/и Бенефициентът задължително прилага разпоредбите на националното законодателство за условията и реда за определяне на изпълнител. Всички указания, давани от УО на ПКИП, във връзка с изпълнението на АДПБФП, са задължителни за бенефициентите. Изпълнителят/подизпълнителите не са партньори по изпълнението на проекта и се избират в съответствие с реда, предвиден в приложимата нормативна уредба.

**3.8.2.** Текстът на чл. 1.10 от Приложение II към настоящия договор се изменя, както следва:

1.10. Бенефициентът се съгласява, че е задължен в съответствие и с чл. 65 от Регламент (ЕС) 2021/1060 да не продава, преотстъпва и/или дава под наем на трети лица дълготрайните активи, придобити със средства съгласно административния договор за предоставяне на безвъзмездна финансова помощ за период от 5 (пет) години[[1]](#footnote-1) от окончателното плащане или 3 (три) години от окончателното плащане за микро-, малки и средни предприятия (МСП). В случай че по проекта са придобити лицензии, същите следва да се поддържат в горепосочения период на устойчивост (5 г. или 3 г., в зависимост от категорията на бенефициента) от окончателното плащане, като разходите за това са за сметка на бенефициента. При неспазване на посочените изисквания се определя финансова корекция, пропорционално спрямо периода, за който е налице неизпълнението. Дълготрайните активи, придобити със средства по проекта, следва да бъдат използвани, да бъдат амортизируеми, да бъдат закупени при пазарни условия от трети страни, несвързани с Бенефициента, и да бъдат включени в активите на предприятието, получаващо помощта, съгласно приложимите счетоводни стандарти, както и да останат свързани с проекта, за който е предоставена помощта.

**3.8.3.** Чл. 8.7 от Приложение II към настоящия договор се допълва, както следва:

**д)** Промяна в мястото на изпълнение на проекта от една област по NUTS-3 в друга област по NUTS-3, в случаите на избран режим „регионална инвестиционна помощ”, когато това ще доведе до несъответствие с изискванията за максимално допустим интензитет на помощта, посочен в Условията за кандидатстване, в периода на устойчивост - 5 (пет) години от окончателното плащане за малки дружества със средна пазарна капитализация и 3 (три) години от окончателното плащане за МСП.

**е)** Промяна в мястото на изпълнение на проекта, ако това би довело до промяна в оценката по критерий „Регионализация съгласно ИСИС 2021-2027“ от техническата и финансова оценка по процедурата, в случаите когато проектното предложение е получило точки по критерия, в периода на устойчивост - 5 (пет) години от окончателното плащане за малки дружества със средна пазарна капитализация и 3 (три) години от окончателното плащане за МСП.

**ж)** Промяна в мястото на изпълнение на проекта, когато се променя категорията регион – от по-слабо развити региони (Северозападен регион (СЗР), Северен централен регион (СЦР), Североизточен регион (СИР), Югоизточен регион (ЮИР) и Южен централен регион (ЮЦР)), в регион в преход (Югозападен регион (ЮЗР)), в периода на устойчивост - 5 (пет) години от окончателното плащане за малки дружества със средна пазарна капитализация и 3 (три) години от окончателното плащане за МСП.

**3.8.4.** Чл. 14.7 от Приложение II към настоящия договор се допълва, както следва:

В случаите, когато предоставянето на безвъзмездна помощ представлява държавна/минимална помощ, срокът за съхранение на документите по настоящия чл. 14 от Общите условия е 10 години от датата на предоставяне на последната помощ по процедурата. За дата на предоставяне на помощта се счита датата на сключване на административния договор за предоставяне на безвъзмездна финансова помощ.

**3.8.5.** Чл. 14 от Приложение II към настоящия договор се допълва, както следва:

14.9. Когато Бенефициентът упражнява едновременно дейност в недопустимите сектори по Регламент (ЕС) № 651/2014 на Комисията или по Регламент (ЕС) № 1407/2013 на Комисията, или по Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд, посочени в Условията за кандидатстване, и в допустимите сектори по настоящата процедура, безвъзмездната помощ по тази процедура се предоставя само за дейностите в допустимите сектори като Бенефициентът следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездната помощ, предоставена по настоящата процедура. Неизпълнение на посоченото ще доведе до възстановяване на помощта по реда на чл. 4.2 от настоящия договор.

**3.8.6**. При кандидатстване за друго публично финансиране Бенефициентът следва да има предвид, че:

**а)** Съгласно чл. 8, пар. 3 от Регламент (ЕС) № 651/2014 г. на Комисията помощите с установими допустими разходи, които са освободени от задължението за уведомяване по смисъла на същия регламент, могат да се натрупват с всякаква друга държавна помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия интензитет на помощта или най-високия размер на помощта, приложими за тази помощ по силата на същия регламент.

**б)** Общият размер на безвъзмездната помощ, предоставена на едно и също предприятие за дейности, обявени в режим „de minimis” съгласно Регламент (ЕС) № 1407/2013 на Комисията, не може да надхвърля левовата равностойност на 200 000 евро (391 166 лева) и съответно левовата равностойност на 100 000 евро в случай на едно и също предприятие, което осъществява автомобилни товарни превози за чужда сметка за период от три бюджетни години (двете предходни плюс текущата година). Посоченият таван се прилага независимо от формата на помощта „de minimis” или от преследваната цел и без значение дали предоставената от държавата-членка помощ се финансира изцяло или частично със средства, произхождащи от Съюза.

**в)** Помощ „de minimis” може да се кумулира с помощ „de minimis”, предоставяна съгласно други регламенти за помощ „de minimis”, до съответния таван, определен в буква б) от настоящия член.

**г)** Натрупването е допустимо при спазване на изискването за минимум 25% собствени средства на Бенефициента или със средства от външни източници, които средства изключват всякаква публична подкрепа, от общите допустими разходи по предложението за изпълнение на инвестиция, независимо от приложимия режим на държавна/минимална помощ.

**3.8.7.** В случай че, за да получи безвъзмездно финансиране, Бенефициентът е декларирал, че представлява микро-, малко, средно предприятие или малко дружество със средна пазарна капитализация, и след сключване на АДПБФП възникнат съмнения относно невярно декларирани данни, УО на ПКИП извършва проверка, включително и по отношение на предприятията-партньори и свързаните предприятия на Бенефициента.

В случай че съмнението се потвърди, Бенефициентът следва да възстанови средствата по договора, вкл. дължимата законна лихва, ако:

**а)** установената категория на предприятието би довела до неспазване на заложени в Условията за кандидатстване правила или ограничения и/или;

**б)** предприятието не би сключило АДПБФП, тъй като декларираната от него категория не отговаря на реалната към момента на постановяване на решението за предоставяне на безвъзмездна финансова помощ.

В случай че, за да получи финансиране, Бенефициентът е декларирал, че дейностите не са започнати преди подаването на проектното предложение, независимо дали всички свързани плащания са извършени от него, и след сключване на АДПБФП се установи, че е декларирал невярно това обстоятелство, УО на ПКИП прекратява едностранно сключения договор и изисква възстановяване на средствата по договора, вкл. дължимата законна лихва.

**3.8.8.** В случаите на „регионална инвестиционна помощ”, когато при изпълнението на дейности по проекта се установи, че Бенефициентът, както и предприятията, с които той формира група, са извършили преместване към предприятието, в което се осъществява първоначалната инвестиция през двете години, предхождащи подаването на Формуляра за кандидатстване или за период до две години след приключването на първоначалната инвестиция, за която се иска помощта, изплатената финансова помощ подлежи на възстановяване по реда на чл. 4.2 от настоящия договор.

За целите на настоящия член:

а) Бенефициентът се разглежда на ниво група, която представлява една стопанска единица с общ източник на контрол, а не отделно юридическо лице;

б) съгласно чл. 2, пар. 61а от Регламент (ЕС) № 651/2014 на Комисията, „преместване” означава прехвърлянето на същата или подобна дейност или част от нея от предприятие в една от договарящите страни по Споразумението за ЕИП (първоначално предприятие) към предприятието, в коeто се извършват подпомаганите инвестиции, на територията на друга договаряща страна по Споразумението за ЕИП (подпомагано предприятие). Прехвърляне е налице, ако продукт или услуга в първоначалното и в подпомаганото предприятие поне отчасти преследва същите цели и отговаря на търсенето или нуждите на едни и същи клиенти и води до загуба на работни места в същата или подобна дейност в едно от първоначалните предприятия на крайния получател в ЕИП.

**3.8.9.** В случаите на „регионална инвестиционна помощ”, когато при изпълнението на дейности по инвестицията се установи, че заявените разходи не отговарят на видовете първоначални инвестиции или първоначална инвестиция, която създава нова икономическа дейност (по смисъла на чл. 2, пар. 49 и 51 от Регламент (ЕС) № 651/2014 г. на Комисията), посочена в Приложение I към договора, а именно инвестиция в дълготрайни материални и нематериални активи, свързана със:

а) създаване на нов стопански обект, или

б) разширяване на капацитета на съществуващ стопански обект, или

в) основна промяна в целия производствен процес на съществуващ стопански обект, или

г) диверсификация на продукцията на стопански обект с продукти, които не са били произвеждани до момента в стопанския обект, или

д) когато Бенефициентът е „малко дружество със средна пазарна капитализация“[[2]](#footnote-2) И мястото на изпълнение на проекта е в Югозападен регион (NUTS-2), инвестиция в дълготрайни активи е свързана със:

- създаването на нов стопански обект или

- диверсификацията на дейността на даден стопанския обект, при условие че новата дейност не е същата или сходна с дейността, извършвана преди това от него,

посоченото ще доведе до възстановяване на помощта по реда на чл. 4.2 от настоящия договор.

**3.8.10.** В случаите на „регионална инвестиционна помощ”, когато при изпълнението на дейности по инвестицията се установи, че заявените разходи не отговарят на изискванията на чл. 14 от Регламент (ЕС) № 651/2014 г. на Комисията, то посоченото ще доведе до възстановяване на помощта по реда на чл. 4.2 от настоящия договор.

**3.8.11.** В случай че проектът включва разходи за защита на индустриална собственост на национално и международно равнище и ползване на необходимата за това експертна помощ, задължителен краен резултат от извършването им е получаването на патент и/или полезен модел, и/или промишлен дизайн на внедряваната иновация, или подадена заявка за получаването на такъв. Ако в срока на изпълнение на проекта не бъде получен приложимия документ, посоченото ще доведе до възстановяване на съответните разходи за защита на индустриална собственост по реда на чл. 4.2 от настоящия договор.

**3.8.12.** В случай че на етап кандидатстване Бенефициентът е представил Патент за изобретение/ Свидетелство за регистрация на полезен модел/ Договор за прехвърляне на ноу-хау/ Лицензионен договор, с който се разрешава използването на съответния обект на интелектуална собственост, или друг приложим документ, удостоверяващ придобити права по интелектуална собственост, и същият бъде обявен/о за недействителен/но с влязло в сила съдебно решение, Бенефициентът следва да възстанови предоставените му от Управляващия орган (който не носи отговорност) средства със съответната законова лихва.

**3.8.13.** Бенефициентът и Управляващият орган са единствените страни по АДПБФП. Бенефициентът е отговорен пред Управляващия орган за изпълнението на административния договор.

**4. Информация, че безвъзмездната финансова помощ има характер на допустима държавна или минимална помощ, с посочване на акта на Европейския съюз, съгласно който се предоставя или одобрява:**

**4.1. Приложим режим на държавна/минимална помощ:**

**а) По Елемент А „Инвестиции“ е:**

- „**Регионална инвестиционна помощ**“ съгласно чл. 13 и чл. 14 от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014), допустим за всички кандидати,

ИЛИ

- „**Минимална помощ“ (de minimis)** съгласно Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“, допустим за всички кандидати.

**б) По Елемент Б „Услуги“ е:**

- „**Помощи за иновации в полза на МСП**“ съгласно чл. 28, пар. 2, букви а) и в) от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014), допустим само за микро-, малки и средни предприятия,

ИЛИ

- „**Минимална помощ“ (de minimis)** съгласно Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“, допустим само за малки дружества със средна пазарна капитализация.

**4.2.** Възстановяване на държавна/минимална помощ:

**4.2.1.** Бенефициентът се задължава да изпълнява задълженията си и да оказва съдействие на съответните компетентните органи в случай на необходимост от възстановяването на неправомерно предоставена държавна помощ, което се извършва по реда на чл. 38 от Закона за държавните помощи, съгласно който решение на Европейската комисия за възстановяване на неправомерно предоставена държавна помощ подлежи на изпълнение по реда на Данъчно-осигурителния процесуален кодекс (ДОПК) от органите на Националната агенция за приходите (НАП). Когато с решение на Европейската комисия за възстановяване на неправомерно предоставена държавна помощ или съответно на неправилно използвана държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на чл. 166, ал. 2 и 3 от ДОПК. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ.

**4.2.2.** Неправомерно получената минимална помощ или помощ, освободена от задължението за уведомяване с акт на Съвета на Европейския съюз или на Европейската комисия, представлява публично вземане, което се установява чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на ДОПК от органите на НАП.

**4.2.3.** Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за правилата за плащане, верификация и счетоводно отчитане на разходите към момента на изпълнение на АДБФП.

**4.2.4.** При нарушения от страна на Бенефициента на изискванията на Регламент (ЕС) № 651/2014 на Комисията, бенефициентът следва да възстанови изцяло предоставената държавна помощ от Управляващия орган със съответната законова лихва.

**4.2.5.** В случай на неправомерно предоставена минимална помощ, която представлява публично вземане, помощта се възстановява по реда на ДОПК.

**5.** **Одобреният проект и документите по чл. 26, ал. 1 от ЗУСЕФСУ, в частта, определяща условията за изпълнение, са неразделна част от настоящия договор.**

При промяна на приложимото европейско и/или национално законодателство, страните се задължават да изменят клаузите по настоящия договор съгласно тази промяна.

За неуредените в настоящия договор въпроси се прилагат разпоредбите на действащото европейско и/или национално законодателство.

**РЪКОВОДИТЕЛ НА УПРАВЛЯВАЩИЯ ОРГАН**:

**…………………………**

*[подпис]*

*[дата]*

**ЗА БЕНЕФИЦИЕНТА**:

**…………………………**

*[подпис]*

*[дата]*

1. Периодът от 5 (пет) години се прилага спрямо големи предприятия, в които се включват и малките дружества със средна пазарна капитализация съгласно определението, посочено в Приложение 10 към Условията за кандидатстване. [↑](#footnote-ref-1)
2. Съгласно определението за „малки дружества със средна пазарна капитализация“, посочено в Приложение 10 към Условията за кандидатстване. [↑](#footnote-ref-2)